Консервати́зм (от  — цІунула) ккола гІадатазул къиматал ва гІадлу-низамал, жамгІиял ялъуни диниял доктринаби идеалогияб кквей. Бищун кІудияб къиматлъун ккола социумалъул гІадатал, гьелъул институтал ва къиматал цІуни.

Консерватораз жанисеб сиясаталда гъокьан мухъ цІала бугеб пачалихъияб ва жамгІияб низамалда, нахъчІвала радикалиял реформаби, жал консерватораз экстремизмлъун рикІкІунел. КъватІисеб сиясаталда консерватораз аслияб кІвар кьола хІинкъи гьечІолъи цІуниялъе, тола рагъул къуват хІалтІизабизе, хІаракат бахъула кидагосел цадахъчагІи ккун рукІине; къватІисеб эканомикаялда ккола протекционизм.

Консеоватизмалъул идеалогия бижана «Француз хІуригаталъул хІинкъалабазде» данде бугеб реакция хІисабалда (Эдмунд Бёркил машгьураб памфлет, 1790). Консерватизм данде чІола либерализмалде, жиндица экономикаялъул ва жамгІиял эркенлъаби тІалаб гьабулеб, ва социализмаялде, жиндица жамгІияб ращалъи тІалаб гьабулеб ва гІадамасул жиндирго буголъиялъе гІурхъи лъолеб. Бёркицаго гІадин, консерватизм гІуцІиялъе кІудияб квербакъи гьабуна французазул иезуит Жозеф де Местрица (1753–1821), ингилисазул философ Томас Гоббсица (1588–1679) ва австриязул канцлер граф Клемент Меттернихица (1773–1859)

Гьанжесел социумазда консерватизм ккола жидеда алиябин абулеб лъабго идеалогиялъул цояблъун: либерализм, социализм ва консерватизм. Консерватизм батІа гьабизе ккола обскурантизмалдаса нахъехун ин ва цІияб жоялде тушманлъи букІиналъул хІисабалда, ва гьединго традиционализмалдаса. Гьанжесеб консерватизм (неоконсерватизм) цо-цо мехалъ батула дагьабги цебе унеб, ва гІемер ресал бугеб, цогидал сиясаталъул хьвадияздаса. Масала —Рейганил реформаби АЦШялда, Тэтчерил реформаби КІудабританиялда.

Консерватизм бижи

Дунялалъул консерватизмалъул партияби

Баянал

Адабият 
ГІурус мацІалда:

 Философия и социально-политические ценности консерватизма в общественном сознании России: От истоков к современности. Под ред. Ю. Н. Солонина. Вып. 1. СПб.: С.-Петербургский гос. ун-т, 2004, 320 с.
 Полякова Н. В. Антропология российского консерватизма // Александр Иванович Введенский и его философская эпоха. — СПб., 2006, с. 252—265
 А. Ю. Минаков. Особенности русского консерватизма в первой четверти XIX века // Диалог со временем. Альманах интеллектуальной истории, 34, 2011,
 Современный российский консерватизм. Сборник статей. М., 2011. https://web.archive.org/web/20130603014422/http://www.cscp.ru/files/rmoHZ2U1hEbQgIW.pdf

Линкал 

 Консервативная энциклопедия
 Центр Консервативных Исследований при Социологическом факультете МГУ
 Центр социально-консервативной политики

 
Идеологиял
Политические теории